<classify> JESHI la Polisi mkoani Shinyanga linamshikilia Flora Adamu 23, ambaye anatuhumiwa kwa kosa la kuukata uume wa mume wake, ambaye ni askari wa jeshi hilo kwa kutumia kitu chenye ncha kali.Kamanda wa Jeshi la Polisi mkoani Shinyanga, Debora Magiligimba akizungumza na waandishi wa habari jana, alisema kuwa tukio hilo ni la Desemba 28 mwaka jana saa 6:00 usiku nyumbani kwao maeneo ya Uzunguni Kata ya Mjini.Kamanda Debora alisema mume wa Flora ni askari aliyefahamika kwa namba H 8980PC Kazimili 28. Flora alimkata uume mumewe wakati akiwa amelala.Chanzo kilielezwa ni wivu wa mapenzi kwani mwanamke huyo alimvizia mume wake akiwa amelala majira ya saa 6:00 usiku ndipo alipochukua kitu chenye ncha kali na kuukata uume wake lakini mpaka sasa tunamshikilia kwa mahojiano,alisema.Baada ya tukio hilo, Polisi walifanikiwa kumkimbiza katika Hospitali ya Rufaa ya Mkoa huo kupatiwa matibabu. Hali yake inaendelea vizuri na yuko nyumbani kwake kwa sasa.Katika kipindi hiki cha Mwaka Mpya ninawataka wananchi kuendelea kuwa raia wema wenye utulivu kuacha kufanya matukio ya kuweza kutishia amani ya nchi na mtu mmoja mmoja na kutenda mema,alisema Kamanda.Mkoa wa Shinyanga umedaiwa kuongoza kwa matukio ya wivu wa mapenzi kwenye kipindi cha mwaka 2019 yaliyosababisha idadi kubwa ya wananchi kupoteza maisha na wengine kujeruhiwa.  <topic>: kitaifa 